b'\n_START_ARTICLE_\nELO 2\n_START_SECTION_\nOzadje in snemanje\n_START_PARAGRAPH_\nAlbum bi se prvotno moral imenovati The Lost Planet, a je skupina ta koncept opustila. Med za\xc4\x8detnim snemanjem je skupino zapustil Roy Wood in v za\xc4\x8detku leta 1972 ustanovil skupino Wizzard. \xc4\x8ceprav na albumu ni naveden kot izvajalec, je Wood sodeloval pri snemanju skladb "In Old England Town" in "From the Sun to the World", kjer je igral \xc4\x8delo in bas. Klasi\xc4\x8dno pou\xc4\x8dena \xc4\x8delista Colin Walker in Mike Edwards sta nadomestila Wooda, Wilfred Gibson pa je igral violino. To je tudi prvi album ELO, kjer je klaviature snemal Richard Tandy. Tandy je sicer nastopal \xc5\xbee v prvi zasedbi, a kot basist. To je bil prvi ELO album tudi za basista in vokalista Mika de Albuquerqua. Vse skladbe so dalj\xc5\xa1e kot standardne rock skladbe in vsebujejo orkestralne instrumente, kar ustvarja kompleksni zvok.'